El Mercat del Bescanvi torna a la Casa de Cultura, el 29 de juny
2025-07-24

Després d’un altre mes intens d’activitats d’Animació lectora, juntament amb les visites a la Biblioteca Infantil, en aquest cas de la CEI Fundació Francisco Peris Muñoz, les Biblioteques Municipals tanquen el mes de juny amb una nova edició del Mercat del Bescanvi de Llibres.

El dijous 29 de juny, com cada últim dijous de mes, de 17.00 a 19.00 hores, el Mercat del Bescanvi de Llibres arriba a la planta baixa de la Casa de Cultura amb l’objectiu de fomentar la lectura a través de l’intercanvi de llibres.

Amb aquesta activitat finalitzen les accions de foment de la lectura de les Biblioteques Municipals d’aquest curs ja que arriba l’època estival i la Biblioteca Infantil serà seu de l’Escola d’Estiu, mentre que la Biblioteca d’Adults tindrà horari especial durant els mesos de juliol i agost.

Les activitats es reprendran després de les vacances d’estiu.